Public procurement notice: Contract Notice
Published: 2023-09-01
Buyer: Építési és Közlekedési Minisztérium
Country: HU
Contract type: Works
Procedure: Open procedure
CPV classification: 45000000: Construction work | 45110000 | 45216110 | 45233120: Road construction works | 45233200
Submission deadline: 2023-10-12
Award criteria: The most economic tender

Technical requirements: Az 51. számú főút Hercegszántó - Backi Breg (Béreg) közúti határátkelőhely fejlesztés megvalósításához szükséges, a jelenleg hatályos és érvényben lévő műszaki előírások alapján az engedélyezési tervek aktualizálása, az engedélyezési tervek és az építési engedélyek módosítása és az építési engedélyek alapján a kiviteli terveinek elkészítése, majd a határátkelőhely megvalósítása az alábbiak szerint:
- 2x4 személygépjármű ellenőrző forgalmi sáv, valamint gyalogos és kerékpáros átkelést kiszolgáló sáv,
Szükséges továbbá mindkét oldalon egy-egy olyan útvonal kialakítása, melyeken a túlméretes járművek is akadálymentesen közlekedhetnek. A belépő oldalon 3 állásos veszélyes rakományt szállító tehergépjárművek számára kialakított parkoló kialakítása (beleértendő a belépő oldali 42 db parkoló számba). Szolgálati és ügyfél (utas) parkolók (személygépjármű parkolók száma összesen 70 db), fedett vizsgáló parkolók kialakítása a műszaki leírás/dokumentáció szerint. (A megvalósítandó közúti közlekedésre alkalmas burkolt - aszfalt és beton - felületek nagysága összesen: 44 530 m2.)
További feladat a meglévő épületállomány elbontása után új központi irodaépület, valamint útdíjszolgáltatói és WC épület, kiegészítő építmények építése elő- és védőtetőkkel. Mind a ki-, mind a belépő oldalon mérlegház (tengelysúly és össztömegmérésre alkalmas folyamatos üzemben működő mérőállomás), védőtetővel ellátott ellenőrző állomás, vámáru ellenőrző épület (nyitott és zárt résszel) és autóbuszterminál építése. A Mérlegház (Magyar Közút NZrt. mérőállomás) részeként az össztömeg mérleg és tengelysúlymérő berendezések aknájának kiépítése a Vállalkozó feladata.
A határátkelőhely - északi (Baja felőli) részét - alkalmassá kell tenni a tárgyi beruházással időben párhuzamosan futó, ahhoz kapcsolódó projektben az 51. számú főút fejlesztésében megtervezésre kerülő 2x2 forgalmi sáv +1 tehergépjármű sáv és a párhuzamos kerékpárút fogadására az engedélyezési tervek áttervezésével és az út- és magasépítési engedélyek szükségszerű módosításával. Az 51. számú főút fejlesztése időben várhatóan később fog megvalósulni, ezért a határátkelőn a 2x2+1 sáv kialakítása mellett az 51. számú főúton meglévő 2x1 sávhoz való visszakötés is megtervezésre és megvalósításra kell, hogy kerüljön. Az áttervezés során a határállomás belépő oldalán érkező kerékpárosok párhuzamos kerékpárútra történő - UME előírásoknak megfelelő - biztonságos átvezetését - 5 forgalmi sáv keresztezése - biztosítani kell.
Feladat továbbá a teljes létesítmény megvalósításához, üzemeltetéséhez, üzemszerű működéséhez (ideértve a határállomás speciális védelmi, határőrizeti, rendvédelmi feladatok ellátását) szükséges út- és magasépítési teljeskörű kiviteli terveinek, továbbá minden más kapcsolódó terv és dokumentáció elkészítése.
A kiviteli tervek készítése során az épületek bontásának és egyes épületek építésének ütemezéséhez figyelembe kell venni, hogy a határátkelő üzemeltetését a kivitelezés teljes időszakában ideiglenes építmények szükségszerű elhelyezésével, majd azok elbontásával folyamatosan fenn kell tartani. A határátkelő lezárása nem megengedett.
A kiviteli (és az engedélyezési) terveknek tartalmazni kell és meg kell valósítani a határátkelőhelyen szolgálatot teljesítő, feladatot ellátó, vagy vagyonkezelő szervek (Országos Rendőrfőkapitányság, Bács-Kiskun Vármegyei Rendőrfőkapitányság, NAV - Nemzeti Adó- és Vámhivatal, Országos Katasztrófavédelmi Főigazgatóság, NÚSZ - Nemzeti Útdíjszolgáltató Zrt., Magyar Közút Nzrt.) igényeit.
A kiviteli (és az engedélyezési) terveknek tartalmazni kell és meg kell valósítani az építész tervekben szereplő, illetve abban hivatkozott - a központi épület tetején elhelyezendő - 50 kW teljesítményt meg nem haladó napelemparkot és a tehergépjármű röntgenberendezések üzemeltetéséhez szükséges infrastruktúra mellett a helyszínrajzon szereplő, a tervezés során a NAV sugárvédelmi szakértőjével dokumentáltan leegyeztetett módon megtervezett méretű, szerkezetű és kialakítású sugárvédelmi töltést is. A határcsatlakozási pont magaságát (szerb oldali tervezett burkolati szint magasságát) a szerb féllel ismételten egyeztetni kell és a szükséges módosításokat át kell vezeti az engedélyes és kiviteli tervekbe. A megvalósítás után a határcsatlakozási pontban a csatlakozó burkolatok között szintkülönbség nem lehet.
Vállalkozó feladata a határátkelőhely épületeinek komplett belsőépítészeti kiviteli terveinek, bútorozási alaprajzok és bútor konszignációs tervlapok, műszaki leírások, Technológiai elrendezési tervek, informatikai rendszertervek, informatikai tesztelési tervek, „Technológiai gépek, berendezések és eszközök jegyzéke” és Technológiai műszaki leírás elkészítése a kiviteli tervek részeként és azok üzemeltetők általi záradékoltatása.
A határátkelő állomás épületeinek működtetéséhez, üzemeltetéséhez szükséges technológiai berendezések (épületgépészet, vízellátás-csatornázás, hűtés, fűtés, szellőzés, épület-villamoság, telefon, gyengeáram) beépítése és az átadáshoz szükséges átvételt megelőző üzempróbák előírások szerinti elvégzése/végeztetése a Vállalkozó feladata.
A Vállalkozó feladata a jóváhagyott kiviteli tervek alapján a beépített bútorok, szaniterek, stb. beépítése.
Továbbá a Vállalkozó feladata még az elkészített és üzemeltetőkkel záradékoltatott technológiai és informatikai rendszertervek alapján az épületeken belül és azokon kívül az informatikai, védelmi és határellenőrzési eszközök bekötéséhez és üzemeltetéséhez szükséges beépülő kábelhálózatok kiépítése, továbbá a rögzített eszközök (külső és belső biztonságtechnikai rendszerek; behatolásjelző rendszer; beléptető és kulcsfelügyeleti rendszer; beltéri videó megfigyelő rendszer; térfigyelő kamerarendszerek) elhelyezése, beépítése és az átadáshoz szükséges átvételt megelőző üzempróbák előírások szerinti elvégzése/végeztetése.
II.2.4) A közbeszerzés ismertetése pont folytatása: A projekttel párhuzamosan a szerb oldalon is megkezdődik a túloldali határátkelő fejlesztés kivitelezése: A szerb oldalon három fő ütemben tervezik megvalósítani a határátkelőhely fejlesztését. Az első fázisban a Szerbia felől Magyarországra tartó tehergépjármű forgalom részére tervezett új objektumok megépítését tervezik. Ezt követően a második fázisban a jelenlegi épületekben végzett ellenőrzési feladatok áthelyezésre kerülnek az új épületekbe, majd megtörténik a középső területrész átépítése. Majd ezt követően, ha már az első és második fázisban kiépített részek működnek, akkor tervezik elkezdeni a harmadik fázist, a Magyarországról Szerbia felé tartó tehergépjárművek ellenőrzésére szolgáló belépő oldali infrastruktúra kiépítését.
II.2.7) pont szerinti határidő kezdete: A teljesítési határidő a szerződés hatályba lépésétől számított 40 hónap.

Eligibility requirements: A feltételek felsorolása és rövid ismertetése: Kizáró okok: Az eljárásban nem lehet ajánlattevő (közös ajánlattevő), alvállalkozó és az alkalmasság igazolásában részt vevő gazdasági szereplő, aki a Kbt. 62. § (1)-(2) bekezdése szerinti kizáró okok hatálya alá tartozik. A Kbt. 74. § (1) bek. a)-b) pontjai irányadók. Igazolási mód: A kizáró okok fenn nem állását (közös) ajánlattevő, valamint adott esetben az alkalmasság igazolásában részt vevő szervezet előzetesen az egységes európai közbeszerzési dokumentummal (EEKD) köteles igazolni a 321/2015.(X.30.) Korm.r. (Kr.) II. fejezetében foglaltak szerint. Ajánlatkérő felhívja a figyelmet a Kbt. 41/A. § (1), (3)-(5), 64. §, és a Kr. 4. § (3) bek. rendelkezéseire. Azon alvállalkozók vonatkozásában, amelyek nem vesznek részt az alkalmasság igazolásában a Kbt. 67.§ (4) bek., ill. a Kr. 15. § (2) bek. alapján AT-nek be kell nyújtania arra vonatkozó nyilatkozatát, hogy nem vesz igénybe a Kbt. 62. § (1)-(2) bek. szerinti kizáró okok hatálya alá eső alvállalkozót (EKR űrlap). (közös) Ajánlattevőnek EKR űrlap benyújtásával nyilatkoznia kell, hogy vonatkozásában folyamatban van-e változásbejegyzési eljárás. Folyamatban lévő változásbejegyzési eljárás esetében (közös) ajánlattevő az ajánlatához köteles csatolni a cégbírósághoz benyújtott változásbejegyzési kérelmet (az annak részét képező mellékletek nélkül) és az annak érkezéséről a cégbíróság által megküldött igazolást. A Kbt. 69. § (4)-(7) bek. alapján a felhívott AT-nek a Kr. 8-16. § szerint kell igazolnia, hogy nem tartozik a kizáró okok hatálya alá. Ajánlatkérő felhívja a figyelmet a Kbt. 69. § (11) -(11a) bek. és a Kr. 1. § (7) bek. rendelkezéseire. Szakmai nyilvántartásokba történő bejegyzésre vonatkozó előírások Kbt. 65. § (1) bekezdés c) pont szerint: SZT/1. Alkalmatlan ajánlattevő, ha az építési beruházáshoz kapcsolódó tervezői szolgáltatás tárgya szerint illetékes országos szakmai kamara névjegyzékében nem szerepel, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában nem szerepel (feltéve, hogy a letelepedés szerinti ország joga azt előírja), vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik (Kbt. 65. § (1) bekezdés c) pont és 322/2015. (X.30.) Korm. rend. 8. § (1) bekezdés). A Kbt. 65.§ (1) bek.c) pont szerinti köv.igazolására akkor vehető igénybe más szervezet kapacitása, ha az valósítja meg azt a feladatot, amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. A kötelezettségvállalásnak ezt kell alátámasztania. SZT/2. Alkalmatlan az ajánlattevő, ha az építőipari kivitelezési tevékenységet végző gazdasági szereplő nem szerepel az épített környezet kialakításáról és védelméről szóló 1997. évi LXXVIII. tv (Étv.) szerinti, építőipari kivitelezési tevékenységet végzők illetékes országos szakmai kamara névjegyzékében, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában nem szerepel (feltéve, hogy a letelepedés szerinti ország joga azt előírja), vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik (Kbt. 65.§ (1) bek. c) pont és 322/2015.(X. 30.) Korm. rend. 21.§ (1) bekezdés). Szakmai tevékenység végzésére vonatkozó alkalmasság igazolása: SZT/1. és SZT/2. Az alkalmassági követelményeknek való megfelelés tekintetében az EEKD-ban foglalt, a Kbt. 67. § (1)-(3) bekezdései szerinti nyilatkozatot szükséges benyújtani az ajánlatban. Az ajánlatkérő valamennyi alkalmassági minimumkövetelmény vonatkozásában előzetes igazolási módként elfogadja az ajánlattevők, érintett gazdasági szereplők EEKD IV. rész „alfa” pont szerinti egyszerű nyilatkozatát arról, hogy megfelelnek az alkalmassági minimumkövetelményeknek. (Kr. 2. § (5) bekezdése.) A Kbt. 69. § (4)-(7) bekezdés szerinti felhívására az alábbiak szerint: SZT/1. és SZT/2. Ajánlatkérő a nyilvántartásban szereplés tényét a Kbt. 69.§ (11) bek. szerinti nyilvántartásokban ellenőrzi. A nyilvántartásban szereplés tényét - amennyiben a Kbt. 69. § (11) bekezdés szerinti nyilvántartásban a vonatkozó adatok, illetve tények ingyenes ellenőrzésére nincsen mód - a nyilvántartás kivonatának, a nyilvántartást vezető szerv által kiállított igazolásnak vagy a nyilvántartásban szereplés tényét igazoló dokumentumnak egyszerű másolatban történő benyújtásával szükséges igazolni. Nem Magyarországon letelepedett gazdasági szereplők esetén - amennyiben releváns - csatolandó a letelepedés szerinti országban előírt engedéllyel, jogosítvánnyal, vagy szervezeti, kamarai tagsággal való rendelkezés tényét igazoló dokumentum. Nem magyar nyelvű nyilvántartás esetén benyújtandó a releváns igazolás vagy nyilvántartás magyar nyelvű fordítása is. Az alkalmasság igazolására a Kbt. 65. § (7), (9), (11) és 69. § (11) bekezdés is irányadóak.